Om du ønsker å unngå stresset ved å bytte dekk selv, kan du gå til et verksted eller bilforhandler. Dekkskift tilbys i kampanjeperioder gratis hos både merkeverksteder og på NAF-sentre, men koster normalt i overkant av 500 kroner å få gjennomført. Ved kjøp av nye dekk er ofte dekkskift noe du får med på kjøpet.
En stadig mer populær løsning er derimot bruk av såkalte «dekkhotell», der du kjøper en komplett dekkpakke som inkluderer dekkskift, vasking av dekkene og oppbevaring av de ubrukte dekkene frem til neste sesong. Dermed slipper en å bekymre seg for å finne et tørt og fint sted en kan ha dekkene liggende.
En ringerunde Side3 har gjennomført viser at prisen på dette ligger på rundt 1300 kroner per sesong - altså rundt 2600 kroner i året.